 

**REPUBLIKA E KOSOVËS**

**REPUBLIKA KOSOVA/REPUBLIC OF KOSOVO**

**KOMUNA E GJILANIT**

**OPŠTINA GNJILANE/MUNICIPALITY OF GJILAN/GILAN BELEDIYESI**

Në mbështetje të nenit 12 paragrafi 12.2 shkronja d), neni 40 paragrafi 40.2 shkronja c), të ligjit 03/L-040 për vetëqeverisje lokale, neni 39 paragrafi 1.4, neni 46 paragrafi 2.3 të Statutit të Komunës së Gjilanit 01. Nr. 16-126211 dt. 06.11.2014 me ndryshimet dhe plotësimet 01. Nr. 016-28448 të datës 22.03.2018, neni 4 të Rregullores për kushtet, kriteret dhe procedurat e ndarjes së subvencioneve e ndryshuar dhe plotësuar me Rregulloren nr. 2/2018, 01. Nr. 016-28468 datë 22.03.2018. Kuvendi i Komunës së Gjilanit në mbledhjen e mbajtur më datë: 14.03.2024, bie këtë:

 **VENDIM**

 **PËR SUBVENCIONIMIN E SHTESAVE PËR LEHONA**

**1.** Miratohet vendimi për subvencionimin e kësaj kategorie:

* 1. Subvencionim me nga 100.00 € për çdo lindje, duke filluar nga lindja e parë, për lindjen e dytë 200.00€, lindjen e tretë 300.00€, lindja e katërt me nga 400.00 €, për lindjen e pestë 500.00 € dhe lindjet e mëtejme plus nga 100.00 €, për nënat lehona të Komunës së Gjilanit.

**2.** Mjetet financiare, nga pika 1.1 e këtij vendimi, ndahen nga Drejtoria për Shëndetësi dhe Mirëqenie Sociale.

**3.** Kriteret e kualifikimit dhe dokumentacioni i nevojshëm për aplikim do të specifikohen përmes thirrjes publike, që do të publikohet pasi vendimi të bëhet i plotfuqishëm.

**4.** Për zbatimin e këtij vendimi kujdeset Kryetari i Komunës, Drejtoria për Buxhet dhe Financa, Drejtoria për Shëndetësi dhe Mirëqenie Sociale, ndërsa për monitorim të zbatimit kujdeset Kryesuesi i Kuvendit Komunal në Gjilan.

**5.** Ky Vendim hyn në fuqi 7 (shtatë) ditë pas publikimit në web-faqen e komunës.

 Kryesuesi i Kuvendit

01.Nr. 016-27869

Gjilan, më 14.03.2024 \_\_\_\_\_\_\_\_\_\_\_\_\_\_\_\_

 / Kushtrim Kadriu /